Diari Oficial de la Generalitat Valenciana


Sumari del DOGV 4991, del 22-04-2005 (2005/4203)

RESOLUCIÓ de 18 d'abril de 2005, de la Direcció General d'Administració Autonòmica, de correcció d'errors de la Resolució de 29 de març de 2005, de la mateixa Direcció General, per la qual es convoca concurs de mèrits número 47/2005, per a la provisió de llocs de treball de naturalesa funcionarial, sector administració especial, grup B, enginyers tècnics industrials, enginyers tècnics agrícoles, enginyers tècnics forestals i altres col·lectius, de distintes conselleries.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4991

Data del DOGV
:   22-04-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/4203


Data del document
:   18-04-2005

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * concurs administratiu
    * administració regional
    * enginyer

RESOLUCIÓ de 18 d'abril de 2005, de la Direcció General d'Administració Autonòmica, de correcció d'errors de la Resolució de 29 de març de 2005, de la mateixa Direcció General, per la qual es convoca concurs de mèrits número 47/2005, per a la provisió de llocs de treball de naturalesa funcionarial, sector administració especial, grup B, enginyers tècnics industrials, enginyers tècnics agrícoles, enginyers tècnics forestals i altres col·lectius, de distintes conselleries. [2005/A4203]
  
Mitjançant Resolució de la Direcció General d'Administració Autonòmica, de data 29 de març de 2005, publicada en el Diari Oficial de la Generalitat Valenciana número 4.976, de data 1 d'abril de 2005, es convoca concurs de mèrits número 47/2005, per a la provisió de llocs de treball de naturalesa funcionarial, sector administració especial, grup B, enginyers tècnics industrials, enginyers tècnics agrícoles, enginyers tècnics forestals i altres col·lectius, de distintes conselleries.
  
Advertit error, és procedent efectuar la seua correcció, d'acord amb el que disposa l'article 105.2 de la Llei 30/1992, de 26 de novembre, modificada per la Llei 4/1999, de 13 de gener.
  
Aquesta Direcció General fent ús de competències que li atribueix l'article 15 del Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:
  
Primer
  
En l'apartat 1r C) de la base quarta, relatiu als mèrits específics del barem, on diu:
  
«C) Mèrits específics: Experiència
  
L'experiència com a funcionari de carrera en l'exercici de llocs de treball del mateix grup, naturalesa i sector, amb funcions iguals o semblants, o amb nivells de responsabilitat iguals o superiors al del lloc a què es concursa, es valorarà a raó de 0,20 punts per mes complet fins a un màxim de 3 punts.
  
Només als efectes del que disposa aquest apartat, s'entendrà que el personal participant i tots els llocs de treball la naturalesa dels quals haja estat modificada en virtut dels processos legals d'adaptació, han tingut sempre la naturalesa jurídica que tinguen en l'actualitat.
  
La puntuació màxima possible en el present apartat C) serà, en conseqüència, de 3 punts.»
  
Ha de dir:
  
«C) Mèrits específics:
  
1) Cursos: es valoraran els cursos de formació impartits per universitats, col·legis professionals, i centres públics de formació d'empleats públics, en matèries relacionades amb les funcions de caràcter tècnic dels llocs convocats, que van determinar la seua classificació en el sector d'administració especial, segons estableix l'article 16, punt 3, de la Llei de la Funció Pública Valenciana, d'acord amb l'escala següent:
  
a) De 50 o més hores: 1,50 punts
  
b) De 25 o més hores: 0,75 punts
  
c) De 15 o més hores: 0,50 punts
  
En cap cas no es puntuaran en el present apartat els cursos pertanyents a una carrera universitària, cursos de doctorat i els de diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
La puntuació màxima possible a obtindre en aquest apartat serà de 3 punts.
  
2) Experiència: l'experiència com a funcionari de carrera en l'exercici de llocs de treball del mateix grup, naturalesa i sector, amb funcions iguals o semblants, o amb nivells de responsabilitat iguals o superiors al del lloc a què es concursa, es valorarà a raó de 0,20 punts per mes complet fins a un màxim de 3 punts.
  
Només als efectes del que disposa aquest apartat, s'entendrà que el personal participant i tots els llocs de treball la naturalesa dels quals haja estat modificada en virtut dels processos legals d'adaptació, han tingut sempre la naturalesa jurídica que tinguen en l'actualitat.
  
La puntuació màxima possible en el present apartat C) serà, en conseqüència, de 6 punts.»
  
Segon
  
En l'apartat 2n de la mateixa base quarta, relativa a la puntuació màxima, on diu:
  
«2n. La puntuació màxima possible a obtindre per tots els apartats serà de 25 punts.»
  
Ha de dir:
  
«2n. La puntuació màxima possible a obtindre per tots els apartats serà de 28 punts.»
  
Tercer
  
En la base cinquena, relativa a la puntuació mínima per a obtindre l'adjudicació d'un dels llocs de treball convocats, on diu:
  
«Cinquena. Puntuació mínima
  
Per a obtindre l'adjudicació d'un dels llocs cal aconseguir un mínim de 2,50 punts.»
  
Ha de dir:
  
«Cinquena. Puntuació mínima
  
Per a obtindre l'adjudicació d'un dels llocs cal aconseguir un mínim de 2,80 punts.»
  
Quart
  
En virtut de les correccions efectuades, s'obri un nou termini de presentació de sol·licituds, que serà de 20 dies hàbils a comptar del següent al de la publicació d'aquesta resolució en el Diari Oficial de la Generalitat Valenciana.